৭৮xx
৭৮xx (এল৭৮xx, এলএম৭৮xx, এমসি৭৮xx... নামেও পরিচিত) হল স্থির রৈখিক ভোল্টেজ রেগুলেটর সমন্বিত বর্তনী (fixed linear voltage regulator integrated circuits) পরিবারভুক্ত। ৭৮xx পরিবার হল সাধারণভাবে ব্যবহৃত তড়িৎ বর্তনী (electronic circuits) যাতে রেগুলেটেড পাওয়ার সরবরাহের প্রয়োজন হয় এর স্বল্প দাম ও সহজে ব্যবহারের সুবিধার জন্য। সমন্বিত বর্তনী পরিবারে, xx প্রতিস্থাপিত হয় দুই অঙ্কের নম্বর দ্বারা, যা আউটপুট ভোল্টেজকে নির্দেশ করে। (উদাহরণস্বরূপ: ৭৮০৫ এর আউটপুট ভোল্টেজ ৫ ভোল্ট, ৭৮১২ এর ১২ ভোল্ট)। ৭৮xx হল পজিটিভ ভোল্টেজ রেগুলেটরঃ এরা সাধারণ ভূমির সাপেক্ষে একটি পজিটিভ ভোল্টেজ উৎপাদন করে থাকে।